پارما

پارما اتلے اٹلی  دے علاقے ایمیلیا رومانیا دا صوبہ اے جہڑا اپنے اعلی معیار دے فن تعمیر تے اپنے زرخیز علاقے دی وجہ توں مشہور اے  ۔ اٹلی دیاں پرانیاں جامعات وچوں اک جامعہ پارما وی ایتھے اے ۔ پارما شہر دا ناں اس شہر چوں لنگھن آلی اک نکی جہی ندی پارما دے ناں تے اے ۔ 

 تریخ 
پارما تے مودنہ دی مشترکہ رومی کالونی سنہ183 قبل مسیح چ بنائی گئی سی تے تقریبا 2 ہزار ٹبراں نوں ایتھے  وسائیا گئیا ۔  پارما  پرانے اٹلی دے مشہور رستیاں چوں 2 رستیاں  ویا ایمیلیا تے ویا کلاودیا دے  سنگم تے  آباد کیتا گئیا سی  ۔ 44 ق م چ شہر نوں بربادی دا ساہمنا کرنا پئیا  تے  اسدی مڑ اساری آگسٹس نے کیتی  ۔ شاہی ٹبر نال وفاداری  دے پاروں رومی سلطنت چ شہر نوں یولیا دے خطاب نال نوازیا گئیا  سی ۔

پارما نوں  ہن جنگجو اٹیلا نے فتح کیتا ۔ جسدے مگروں  بربر بادشاہ اوڈوآسر نوں دے دتا  ۔  گوتھک لڑائی چ پارما ٹوٹیلا دے ہتھوں تباہ ہوئیا  جسدے بعد ایہہ بازنطینی سلطنت دا حصہ بنئیا تے فیر 569ء چ اٹلی دی لومبارڈی حکومت دا حصہ بنئیا  ۔ 

پارما شہر ویا فرانسیجینا دی اہم سراۓ  دے طور تے ابھرئیا ، جہڑی روم نوں اتلے یورپ نال جوڑدی سی  ۔

category:اٹلی
category:یورپ
گٹھ:اٹلی دے شہر
گٹھ:اٹلی دے آباد تھاں
category:جغرافیہ
گٹھ:یورپ دے شہر
گٹھ:یورپ دے شہراں دی لسٹ
گٹھ:یورپ دے شہر تے قصبے
گٹھ:یورپی شہر
گٹھ:یورپ دے آباد تھاں
گٹھ:شہر
گٹھ:دنیا دے آباد تھاں